Diari Oficial de la Generalitat Valenciana


Sumari del DOGV 4432, del 04-02-2003 (2003/991)

ACORD de 19 de desembre de 2002, de la Comissió Territorial d'Urbanisme d'Alacant, relatiu al Programa d'Actuació Integrada del Polígon Industrial Maigmó de Tibi.
------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/991


Data del document
:   19-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Tibi
    * pla d'urbanisme

ACORD de 19 de desembre de 2002, de la Comissió Territorial d'Urbanisme d'Alacant, relatiu al Programa d'Actuació Integrada del Polígon Industrial Maigmó de Tibi. [2003/991]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
La Conselleria d'Indústria, Comerç i Energia remet amb data 30 d'octubre de 2002, Programa d'Actuació Integrada i Projecte d'Urbanització del Polígon Industrial Maigmó de Tibi i la resta de documents que formen l'expedient, per a la seua aprovació definitiva, de conformitat amb el que establix l'article 38.3 de la Llei Reguladora de l'Activitat Urbanística (en avant LRAU).
  
Segon
  
L'11 de gener de 2001 es va subscriure entre la Generalitat Valenciana i l'Ajuntament de Tibi, un conveni de col·laboració per a la gestió i actuació en una àrea de sòl del terme municipal en la partida Torresella.
  
El referit conveni establix que la Generalitat Valenciana participarà en l'actuació a través de la Conselleria d'Indústria, Comerç i Energia, la qual al seu torn podrà portar-la a terme a través de l'empresa pública de la Generalitat Valenciana, Seguretat i Promoció Industrial Valenciana, SA (SEPIVA) que depén de la Conselleria esmentada.
  
Tercer
  
Amb este efecte, es va elaborar una homologació modificativa i pla parcial aprovat per la Comissió Territorial d'Urbanisme d'Alacant, amb data 31 de maig de 1999, i es va redactar un pla especial per a la delimitació de terrenys per a la constitució de patrimoni públic de sòl, que va ser aprovat per la Comissió Territorial d'Urbanisme amb data 12 de juny de 2001, així com un projecte d'expropiació per taxació conjunta aprovat definitivament per la Comissió Territorial d'Urbanisme el 25 d'abril de 2002, i figura com a beneficiària l'empresa SEPIVA.
  
Quart
  
Consta en l'expedient i en la Resolució de 22 d'octubre de 2002, del conseller d'Indústria, Comerç i Energia que, redactat el Programa per al desenvolupament de l'Actuació Integrada i Projecte d'Urbanització del Polígon Industrial Maigmó del terme municipal de Tibi, es van portar a terme les següents actuacions:
  
1. Es va sotmetre a informació pública mitjançant publicació en el Diari Oficial de la Generalitat Valenciana núm. 4310, de 8 d'agost de 2002, i en el diari La Verdad d'Alacant, de 9 d'agost de 2002, segons el que ha acordat el conseller d'Indústria, Comerç i Energia amb data 31 de juliol de 2002.
  
2. Van ser emesos certificats per l'Ajuntament de Tibi i pel Servici Territorial d'Indústria, Comerç i Energia d'Alacant, de 5 i 30 de setembre de 2002, respectivament, que durant el període d'informació pública no es van presentar al·legacions.
  
3. Requerit l'Ajuntament de Tibi a fi que emetera, de conformitat amb el que establix l'article 38.2.c) de la citada Llei 6/1994, el preceptiu dictamen com a municipi afectat, este no ha sigut emés per la citada corporació en el termini establit en el precepte esmentat.
  
Cinqué
  
L'article 38.3 de la Llei 6/94 establix que correspon a l'administració que promoga o supervise el pla resoldre sobre la seua aprovació provisional, i esta s'ha de remetre a la Conselleria competent en matèria d'urbanisme per a l'aprovació definitiva.
  
Sisé
  
Amb data 22 d'octubre de 2002, el conseller d'Indústria, Comerç i Energia va resoldre:
  
?Primer. Aprovar provisionalment el Programa per al desenvolupament d'Actuació Integrada i Projecte d'Urbanització del Polígon Industrial Maigmó, situat en el terme municipal de Tibi (Alacant).
  
Segon. Remetre a la Conselleria d'Obres Públiques, Urbanisme i Transports l'expedient del citat Programa i Projecte per a l'aprovació.-
  
Seté
  
Consta en el Programa d'Actuació Integrada aportat que l'àmbit de l'actuació comprén la Unitat d'Execució Única del Pla Parcial Polígon Industrial, sector Maigmó, del terme municipal de Tibi, si bé comprén menys terreny que el Pla Especial de Delimitació, el Programa es referix al Pla Parcial ja aprovat d'acord amb l'ordenació detallada que este conté.
  
Huité
  
L'article 7, apartat 2, de la LRAU establix que ?es considera que una Actuació és d'execució directa per l'administració, quan la totalitat de les obres i inversions que comporta és finançada amb fons públics i gestionada pels òrgans o empreses de l'administració?.
  
Nové
  
Amb data 16 de desembre de 2002, el director general d'Urbanisme i Ordenació Territorial va expedir cèdula d'urbanització, com disposen els articles 31 i 36 de la LRAU.
  
Consideracions tecnicojurídiques
  
Primera
  
Per a la tramitació d'actuacions promogudes per l'administració autonòmica, pel seu compte o a través de les empreses públiques que en depenen, és d'aplicació el que disposen els articles 42 i 43 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, sobre procediments especials per a la formulació de programes, plans parcials i projectes d'urbanització d'execució directa a càrrec d'administracions no municipals.
  
Segona
  
El procediment seguit pel SEPIVA es realitza a l'empara del que disposa l'article 42.1. de la LRAU relatiu a plans i programes d'execució directa a càrrec de la conselleria competent en indústria pel seu compte o a través de les empreses públiques que en depenen.
  
Tercera
  
El procediment per a l'aprovació del Programa d'Actuació Integrada i del Projecte d'Urbanització està subjecte a les mateixes regles establides per als plans especials en l'article 38 de la LRAU.
  
Quarta
  
La documentació pot considerar-se, en línies generals, completa als efectes del compliment dels articles 65 i següents del RPCV i articles 29, 30, 32 de la LRAU relatius a la documentació integrant dels plans parcials i programes.
  
Cinquena
  
Les determinacions contingudes en el present expedient es consideren correctes, des del punt de vista de les exigències de la política urbanística i territorial de la Generalitat Valenciana, com s'arreplega en l'article 40 de la LRAU, i no hi ha obstacles per a la seua aprovació definitiva i no es considera que el document continga vicis d'il·legalitat manifesta en punts que afecten l'exercici de les competències atribuïdes per la Llei 6/1994, de 15 de novembre, de la Generalitat Valenciana, Reguladora de l'Activitat Urbanística a la Generalitat Valenciana.
  
Sisena
  
La competència per a l'aprovació definitiva, segons la secció segona del títol II de la Llei 8/1994 citada i el Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, correspon a la Conselleria d'Obres Públiques, Urbanisme i Transports.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme,
  
Acorda
  
1r) Aprovar definitivament el Programa d'Actuació Integrada del Polígon Industrial Maigmó del municipi de Tibi, promogut per SEPIVA SA
  
2n) Adjudicar el programa per gestió directa.
  
3r) Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que falta el document de Normes Urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 19 de desembre de 2002.- La secretària de la Comissió Territorial d'Urbanisme. Rosario Berjón Ayuso.